**כשרות ההדס - סימן תרמו**

**מקור הדין להדס בארבעת המינים**

1. ויקרא פרק כג, מ

וּלְקַחְתֶּ֨ם לָכֶ֜ם בַּיּ֣וֹם הָרִאשׁ֗וֹן פְּרִ֨י עֵ֤ץ הָדָר֙ כַּפֹּ֣ת תְּמָרִ֔ים וַעֲנַ֥ף עֵץ־עָבֹ֖ת וְעַרְבֵי־נָ֑חַל וּשְׂמַחְתֶּ֗ם לִפְנֵ֛י יְקֹוָ֥ק אֱלֹהֵיכֶ֖ם שִׁבְעַ֥ת יָמִֽים:

1. משנה מסכת סוכה פרק ג משנה ד

רבי ישמעאל אומר שלשה הדסים ושתי ערבות לולב אחד ואתרוג אחד אפילו שנים קטומים ואחד אינו קטום רבי טרפון אומר אפילו שלשתן קטומים רבי עקיבא אומר כשם שלולב אחד ואתרוג אחד כך הדס אחד וערבה אחת:

1. תלמוד בבלי מסכת סוכה דף לד עמוד ב

תניא, רבי ישמעאל אומר: פרי עץ הדר - אחד, כפת תמרים - אחד, ענף עץ עבת - שלשה, ערבי נחל - שתים, ואפילו שנים קטומים. ואחד שאינו קטום. רבי טרפון אומר: שלשה, ואפילו שלשתן קטומים. רבי עקיבא אומר: כשם שלולב אחד ואתרוג אחד כך הדס אחד וערבה אחת.

1. תלמוד בבלי מסכת סוכה דף לב עמוד ב

תנו רבנן: ענף עץ עבת - שענפיו חופין את עצו. ואי זה הוא - הוי אומר זה הדס. - ואימא זיתא! - בעינן עבת וליכא. ואימא דולבא! - בעינן ענפיו חופין את עצו וליכא. - ואימא הירדוף! - אמר אביי: דרכיה דרכי נעם וליכא. רבא אמר מהכא: האמת והשלום אהבו. תנו רבנן: קלוע כמין קליעה ודומה לשלשלת - זהו הדס. רבי אליעזר בן יעקב אומר: ענף עץ עבת - עץ שטעם עצו ופריו שוה, הוי אומר זה הדס. תנא: עץ עבות - כשר, ושאינו עבות - פסול.

1. הקדמת הרמב"ם למשנה

...אם כן מה הם אותם ההלכות המיוחדות שאמרו בהם שהם הלכה למשה מסיני? והנה זה יסוד צריך שתדענו. והוא, שהפירושים המקובלים ממשה אין בהם מחלוקת כלל... גם לא מצאנו מחלוקת בעץ עבות שהוא ההדס... וכן כל כיוצא בזה בכל המצות אין בהן מחלוקת, לפי שהם פירושים מקובלים ממשה, ועליהם ועל כיוצא בהם אמרו כל התורה כולה נאמרו כללותיה ופרטותיה ודקדוקיה מסיני. אבל עם היותן מקובלות ואין בהן מחלוקת הרי מדקדוק המקרא שניתן לנו אפשר ללמוד אלו הפירושים בדרכי הדין והאסמכתות והרמזים וההוראות שיש במקרא. וכשתראה בתלמוד נושאים ונותנים ונחלקים על דרך העיון ומביאים ראיה על אחד מן הפירושים הללו ודומיהם... אין זה מפני שהדבר ספק אצלם עד שלמדו עליו בראיות אלו, אלא ראינו בלי ספק מיהושע עד עכשיו שהאתרוג הוא הניטל עם הלולב בכל שנה ואין מחלוקת בכך, ורק חקרו על ההוראה שיש במקרא לפירוש המקובל הזה. וכך למידותם גם על ההדס...

1. טור אורח חיים הלכות לולב סימן תרמו

וענף עץ עבות דרשו חכמים שענפיו מכסין את עציו היינו הדס.

**גדר עבות - סעיף ג**

1. תלמוד בבלי מסכת סוכה דף לב עמוד ב

היכי דמי עבות? אמר רב יהודה: והוא דקיימי תלתא תלתא טרפי בקינא. רב כהנא אמר: אפילו תרי וחד. רב אחא בריה דרבא מהדר אתרי וחד, הואיל ונפיק מפומיה דרב כהנא. אמר ליה מר בר אמימר לרב אשי: אבא, לההוא הדס שוטה קרי ליה. תנו רבנן: נשרו רוב עליו ונשתיירו בו מיעוט - כשר, ובלבד שתהא עבותו קיימת. הא גופא קשיא; אמרת נשרו רוב עליו כשר, והדר תני ובלבד שתהא עבותו קיימת, כיון דנתרי להו תרי - עבות היכי משכחת לה? - אמר אביי: משכחת לה (דף לג עמוד א) באסא מצראה, דקיימי שבעה שבעה בחד קינא, דכי נתרי ארבעה פשו להו תלתא.

1. רש"י מסכת סוכה דף לב עמוד ב

תלתא תלתא בחד קינא - שלשה עלין בקן אחד יוצאין מתוך עוקץ אחד.

תרי וחד - שני עלין בעוקץ אחד, ועלה אחד מלמטה, ועולה ורוכב על השנים.

1. תוספות מסכת סוכה דף לב עמוד ב

תלתא טרפי בחד קינא - שלשה עלין בקן אחד ויוצאין מתוך עוקץ אחד כדפירש בקונטרס וכן פירש תרי וחד שני עלין בעוקץ אחד ועלה אחד מלמטה ועולה ורוכב על השנים **וחומרא גדולה הוא דאינו מצוי** ושמא בחד קינא מיקרי כשהם סמוכים ודבוקים זה בזה אף על פי שכל אחד בעוקצו (ומיהו) תלתא בקינא חד הוו יתבי כדאמר פרק הכונס (ב"ק דף נח:) שלשה דקלים בשורה אחת וכמו כן שלשה עלין [אינן] מעוקץ אחד.

1. רא"ש מסכת סוכה פרק ג סימן ח

תלתא טרפי בחד קינא פרש"י שלש עלין בקן אחד ויוצאין מתוך עוקץ אחד וכן תרי וחד פי' שני עלין בעוקץ אחד ועלה אחד מלמטה ועולה ורוכב על שניהם וכן ההיא דפ' הכונס (דף נח א) תלתא בחד קינא הוו קיימי פירוש שלשה דקלים יוצאין משורש אחד וחומרא גדולה היא זו דאינה מצוי שיצאו מעוקץ אחד **ומיקרי שפיר כשהן סמוכין זה לזה בעיגול אחד שאין אחד נמוך מחבירו אף על פי שכל אחד בעוקצו** וכן ההיא תלתא בחד קינא דפרק הכונס היה קרקע ביניהם אלא שלמטה מן הקרקע היה שורש אחד להן.

1. טור אורח חיים הלכות לולב סימן תרמו

והיכי דמי עבות דקיימא תלתא בחד קינא פירוש שיוצאין ג' עלין סמוכין זה לזה בעיגול אחד שאין א' נמוך מחבירו.

1. תרומת הדשן פסקים וכתבים סימן רנט

כדי ליפטר ממורי מתוך דברי תורה של שמחה, קא בעינא מיניה דמר אי אית לו שום צד היתר או טעם שאין רוב העולם מקפידים על הדס שוטה בברכת לולב. כי בעניותי דקדקתי בכל הספרים ולא מצאתי שום צד דנפקינא ביה אפי' דיעבד. בהנהו דלא קיימי תלת בחד קינא, שמעתי ממהר"ר יעקב ס"ל אמר טעם למנהג בשם רבו השר ז"ל, אמנם הטעם עצמו לא נאמר לי. במרדכי פ' אלו דברים בברכות כתב בשם רבינו אפרים ז"ל ואיני מברך על הדס שוטה יבש ואין בו לחלוחית. משמע קצת דגם בימיו נהגו לברך עליו בלולב, דאל"כ למה היו מברכים עליו לבשמים, אלא מטעם דאתעביד ביה מצוה כדמפרש בטור א"ח. ומסתמא דוקא קאמר רבינו אפרים דקרי ליה הדס שוטה ולא בבדיחותא בעלמא, נאם הקטן והצעיר שבישראל.

1. שו"ת מהרי"ק סימן מא

...מ"מ עלה דההיא דתרי וחד דעלה מסיק שיקר' הדס שוטה פרש"י וז"ל תרי וחד שני עלין בעוקץ אחד ועלה אחד דמלמטה ארוך ועולה ורוכב על שנים עכ"ל. ולפי דבריו נוכל לומר דדווקא אותו שהעלה השלישי למטה מן השנים עולה ורוכב כו' הוא דמיקרי הדס שוטה אבל אם הוא למעלה מן השנים כמו שהוא באותו שאנו רגילין לקרוא לו הדס שוטה אפשר שהוא כשר לרש"י. ואם כן הוא אין לתמוה כל כך אם נהגו כרש"י שהרי כדאי הוא רשאי /רש"י/ לסמוך עליו וכ"ש בשעת הדחק דבסברא אין הדס אחר מצוי שם כלל...

1. שולחן ערוך אורח חיים הלכות לולב סימן תרמו סעיף ג

ענף עץ עבות האמור בתורה, הוא ההדס שעליו חופין את עצו; כגון שלשה עלין או יותר, בגבעול אחד; אבל אם היו שני העלים בשוה, זה כנגד זה, והעלה השלישי למעלה מהם, אין זה עבות אבל נקרא: הדס שוטה. הגה: ופסול אפי' בשעת הדחק; ואיכא מאן דאמר בגמרא דכשר; וע"כ נוהגין באלו המדינות לכתחלה לצאת באלו ההדסים המובאים ואין ג' עלין בגבעול אחד; ויש מי שכתב דהדסים שלנו אין נקראים הדס שוטה, הואיל והם שנים על גב שנים ואינן כהדס שוטה המוזכר בגמרא; ולכן נהגו להקל כמו שכתב מהר"י קלון ומהר"י איסרלן ז"ל בתשובותיהם.

1. משנה ברורה על סעיף ג

(יג) אפילו בשעת הדחק - שאינו בכלל הדס כלל ופסול אפילו בשאר ימים וכן אם היו שנים זה ע"ג זה ג"כ אין זה בכלל עבות האמור בתורה:

(טו) ולכן נהגו להקל וכו' - עיין בביאור הגר"א ובשארי אחרונים שכולם פקפקו מאוד על המנהג ההוא שאין להם שום יסוד לא בתרי וחד ולא בתרי ע"ג תרי והרמ"א דחק רק לקיים המנהג ולכן הירא לדבר ד' יטרח למצוא עבות כדין דהיינו ג' עלין בשוה בכל קן וקן ועיין לקמיה בס"ה.

1. שערי תשובה על שולחן ערוך אורח חיים הלכות לולב סימן תרמו סעיף ג

וכ' במור וקציעה הדס שאין עלים שלו ראשו של זה מגיע לעוקצו של זה פסול מק"ו דלולב כו' כ"ש בזה דילפינן מקרא דבעי' ענפים חופים את עצו.

**נקטם ראשו - תחילת סעיף א וסעיף י**

1. משנה מסכת סוכה פרק ג משנה ב

הדס הגזול והיבש פסול של אשירה ושל עיר הנדחת פסול נקטם ראשו נפרצו עליו או שהיו ענביו מרובות מעליו פסול...

1. משנה מסכת סוכה פרק ג משנה ד

רבי ישמעאל אומר שלשה הדסים ושתי ערבות לולב אחד ואתרוג אחד אפילו שנים קטומים ואחד אינו קטום רבי טרפון אומר אפילו שלשתן קטומים רבי עקיבא אומר כשם שלולב אחד ואתרוג אחד כך הדס אחד וערבה אחת.

1. תלמוד בבלי מסכת סוכה דף לד עמוד ב

אמר רב יהודה אמר שמואל: הלכה כרבי טרפון.

1. תלמוד בבלי מסכת סוכה דף לג עמוד א

נקטם ראשו. תני עולא בר חיננא: נקטם ראשו ועלתה בו תמרה - כשר...

1. רי"ף מסכת סוכה דף טז עמוד ב

אמר רב יהודה אמר שמואל הלכה כר' טרפון.

1. הר"ן על הרי"ף מסכת סוכה דף טז עמוד ב

...והרמב"ן ז"ל מחזר לתרץ קושיות אלו ואמר דהאי דמכשרינן נקטם ראשו של הדס יותר משאר מינין היינו משום דע"י שהוא עבות בעלין אין הקטימה ניכרת בו כמו שהוא ניכר בשאר המינין.

1. המאור הקטן מסכת סוכה דף טו עמוד ב

וי"מ ההיא דאמרי' אפי' ג' קטומים לא שיהא נקטם ראשו אלא כגון שנקטמו מן הבקעות שענפי ההדס תלוין בה ונפשחו ממנו הבדין והיינו דאמרי' בגמ' השתא עבות ג' לא משכחינן אף על פי שר"ט מכשיר בדיעבד בקטומין כיון שמצותן לכתחלה שלא יהיו קטומין בסופן ומפושחין אלא גזוזין מן הקרקע אין אנו מוצאין מהם כשיעור ג"ט עבות אלא בקושי

1. ראב"ד על הרמב"ם הלכות שופר וסוכה ולולב פרק ח ה"ה

+/השגת הראב"ד/ הדס שנקטם ראשו כשר. א"א כבר הופיע רוח הקודש בבית מדרשנו מכמה שנים והעלינו שהוא פסול כסתם משנתינו /סוכה/ (לב) ודברי ר' טרפון שאמר /סוכה/ (לד) אפילו שלשתן קטומים כשרין ענין אחר הוא ולא שנקטם ראשו והכל ברור בחבורנו ומקום הניחו לי מן השמים.

1. ספר יראים סימן תכב [דפוס ישן - קכד]

תניא [ל"ד ב'] ר' ישמעאל אומר ג' הדסים וב' ערבות ולולב אחד ואתרוג אחד אפילו ב' קטומים ואחד שאינו קטום ר"ט אומר אפילו שלשתן קטומים וכו' אמר רב יהודה אמר שמואל הלכה כר"ט והא דתנן נקטם ראשו פסול לכתחילה קאמר ויחזור אחר אחר ואי ליכא אחר יברך עליה ואשכחן דקתני פסול במקום דכשר בדיעבד כדתנן במנחות [כ"ו א']...

1. הר"ן על הרי"ף מסכת סוכה דף טו עמוד ב ד"ה 'מתני' הדס'

נקטם ראשו. ראש עצו דהכי מוכח ממאי דאמרינן בגמרא ועלתה בו תמרה כמו שכתבנו במשנתנו שאין דרכו של תמרה לעלות אלא בעץ.

1. שולחן ערוך אורח חיים הלכות לולב סימן תרמו סעיף א

הדס שנקטם ראשו, כשר...

1. שולחן ערוך אורח חיים הלכות לולב סימן תרמו סעיף י

נקטם ראשו, כשר, אפי' לא עלתה בו תמרה; וה"ה ליבש ראשו, ויש פוסלין בנקטם ראשו.

הגה: וטוב להחמיר במקום שאפשר באחר (המגיד), ולא מקרי נקטם אלא אם נקטמו העצים (ר"ן).

1. משנה ברורה סימן תרמו ס"ק לג

(לג) וטוב להחמיר וכו' - ומה שרגיל שיוצאים בין הקנים ענפים קטנים [לו] וצריך לקטום אותם כדי שלא יפסיקו בין הקנים נקטם זה כשר לכו"ע אפילו אם נמצא כן בכל השלשה בדים כיון שאינו בראשו:

1. שער הציון סימן תרמו ס"ק לו

(לו) עיין בחיי אדם כלל ק"נ דין ח', ומשמע מיניה דלכולי עלמא צריך לקטום אותם, וכן כתב במחצית השקל, ודוקא כשהוא מפסיק ברב קנים של שיעור הדס, אבל בקרבן נתנאל כתב דזהו רק לדעת המחמירים בנקטם ראשו ומפרשין הסוגיא דקטימה בענפים הללו, אבל לדעת המכשירין בנקטם ראשו ומפרשין הסוגיא בקטימת הראש, לדידיהו אין צריך כלל לקטום הענפים האלו, ולכן המנהג שאין מקפידין על זה, עיין שם, וקצת ראיה מדלא העתיק הבית יוסף הדין בשולחן ערוך. ומכל מקום לכתחלה נכון לקטום אותו בערב יום טוב, כן נראה לעניות דעתי.

**נשרו עליו - סוף סעיף א, סעיף ד וסעיף ה**

1. משנה מסכת סוכה פרק ג משנה ב

הדס... נפרצו עליו... פסול...

1. תלמוד בבלי מסכת סוכה דף לב ע"ב - לג ע"א

תנו רבנן: נשרו רוב עליו ונשתיירו בו מיעוט - כשר, ובלבד שתהא עבותו קיימת. הא גופא קשיא; אמרת נשרו רוב עליו כשר, והדר תני ובלבד שתהא עבותו קיימת, כיון דנתרי להו תרי - עבות היכי משכחת לה? - אמר אביי: משכחת לה באסא מצראה, דקיימי שבעה שבעה בחד קינא, דכי נתרי ארבעה פשו להו תלתא.

1. רא"ש מסכת סוכה פרק ג סימן י

כתב הראב"ד ז"ל דבעינן כולי שיעורא דהדס שיהא עבות למצוה או רוביה לעיכובא מדמקשה (דף לב ב) לרב הונא על ר' טרפון דבעי הדס אמה בת חמשה דהשתא תלתא לא משכחינן חמשה מיבעיא אלמא בעי כולי שיעורא דהדס עבות דבלא עבות משכחת טובא בת תלתא ובת חמשה ועוד דהדס דומיא דלולב מה התם בעינן רוב העלין בהכשר כדפי' לעיל (בפ' זה סימן ג') מן התוס' אף בהדס כך וא"כ אין הכשירו של הדס אלא בעבות הלכך למצוה בעינן כל שיעור הדס עבות ואם אין אלא הרוב עבות כשר מדנשרו מקצת עלין כשר ברובו הכי נמי אי הוה מיעוט שאינו עבות כשר דלא גרע מנשרו ויש אומרים ובלבד שתהא עבות בראשו כדאמרינן גבי יבשו עליו דבעינן שיהא בראש כל אחד ואחד ולא נהירא דלא בעינן עבות בראשו דהתם משום הדר הוא ואם אין הלח בראשו לא הוי הדר אבל הכא עבות הוא דבעינן ואף על גב שאינו בראשו קיים מצות עבות עד כאן ושאר המחברים כתבו בענין אחר ודברי הראב"ד ז"ל מחוורין.

1. ספר העיטור עשרת הדיברות - הלכות לולב דף צ טור ב

ת"ר יבשו רוב עליו ונשתיירו ג' בדי עלין לחין כשר בכל בד ג' עלין לחין דפחות מג' בדי עלין אין עבות אר"ח ובראש כל א' וא' מסתברא תחלתו כסופו שאם ג' בדי עבות בראש כל א' וא' כשר ולא בעי' כל שיעורא עבות והא דאמרינן השתא עבות בת ג"ט לא משכחת לה באמה בת ה"ט היכי משכחת לה שאם היא ארוכה לא נמצא בה עבות בג' קינין שרוב הארוכין הדס שוטה הוא שאין מצוי אלא בקטנים

1. ספר העיטור עשרת הדיברות - הלכות לולב דף צא טור ג

וש"מ נפרצה בלולב והדס לא נתלשה מן השדרה דא"כ נפרצה דערבה נשרו. ונשרו הא קתני בברייתא שנשרו רוב עליו כשר ובלבד שיהיה עבותו קיימת ובערבה נמי נשרו מקצת עליה כשרה. אלא נפרצו מחובר היא אלא שנפרץ ונסדק לסדקים שתים ושלש.

1. טור אורח חיים הלכות לולב סימן תרמו

ואם יצאו הרבה בקן א' ונשרו מהם עד שלא נשארו אלא ג' בקן אחד כשר אפילו נשרו רובם כגון שהיו ז' ונשרו מהם ד' ונשארו ג'. ואם נשרו רוב העלין של שיעור העבות פסול. כתבו הגאונים שצריך שיהא בכל שיעור אורך ההדס עבות ואם לאו פסול. ובעל העיטור כ' אפי' אין בו רק פ"א ג' בחד קינא כשר וכ"כ הרמב"ם ז"ל וא"א הרא"ש ז"ל הכריע כדברי הראב"ד דלמצוה בעינן כל השיעור עבות ולעיכובא ברובו ואפי' אין העבות בראשו:

1. מגיד משנה הלכות שופר וסוכה ולולב פרק ז הלכה ב

אמרו שם (דף ל"ב:) תנא עבות כשר ושאינו עבות פסול ה"ד עבות אמר ר' יהודה והוא דקיימי תלתא תלתא טרפי בקינא ואסיקנא התם דתרי וחד הדס שוטה הוא. ובהשגות א"א וצריך שיהיה כן כל השיעור או רובו ע"כ. ואני אומר כולן בדוקא דהא כל מה שאינו עבות הוה ליה כמין אחר ונחסר השיעור.

1. שולחן ערוך אורח חיים הלכות לולב סימן תרמו סעיף א

...נשרו רוב עליו, אם נשתיירו שלשה עלין בקן אחד, כשר.

1. שולחן ערוך אורח חיים הלכות לולב סימן תרמו סעיף ד

יצאו הרבה בקן אחד ונשרו מהם עד שלא נשארו אלא שלשה בקן אחד, כשר, אפילו נשרו רובם כגון שהיו שבעה ונשרו מהם ארבעה ונשארו שלשה.

1. שולחן ערוך אורח חיים הלכות לולב סימן תרמו סעיף ה

למצוה בעינן כל שיעור אורך ההדס שיהא עבות, ולעיכובא ברובו (ואפילו אינו בראשו) (טור).

1. משנה ברורה סימן תרמו ס"ק יח

(יח) ולעיכובא ברובו - היינו שההדס ששיעורו הוא לא יותר מי"ב גודלין כדלקמן בסימן תר"נ אין צריך עבות בכולו רק ז' גודלין יהא עבות דהיינו ג' עלים בכל קן והחמשה גודלין אפילו נחסר לגמרי שנשרו עליו או שלא היו עבות דהיינו שהיו עליו שנים ע"ג שנים או תרי וחד דכיון שרובו היה עבות כשר.

ובהדס שהיו בכל שיעור ארכו ג' עלים בכל קן ונשר עלה אחת מכל קן ברוב שיעור אורך ההדס, יש בזה פלוגתא בין הראשונים. יש מכשירין (שער הציון יח: הרא"ה ורבנו ירוחם, וכן הסכים הריטב"א בחדושיו) דכיון דנשאר שנים בכל קן רובו ככולו כי היכי דמכשירין בנשרו מקצת עליו מארכו של ההדס. ויש פוסלין (שער הציון יט: הר"ן וכל שכן לדעת הגאונים, אפילו נשר עלה אחת מכל שיעור אורך ההדס נמי פסול) דס"ל דעי"ז לא נשאר עליו שם עבות כלל דאין עבות אלא בשלשה. ולענין הלכה נקטינן להקל במקום הדחק שכן הסכימו כמה אחרונים. ודוקא כשנשארו עכ"פ שני עלין בכל קן דהוי רובא עכ"פ אבל אם נשרו שני עלין ברוב שיעור אורך ההדס פסול לכו"ע וא"כ במקום שנוהגין לצאת בהדסים של שנים ע"ג שנים כדלעיל בהג"ה אם נשר עלה אחת מכל קן ברוב שיעור אורך ההדס פסול לכו"ע דלא נשאר רובא.

1. ביאור הלכה סימן תרמו סעיף ה ד"ה \* ולעיכובא ברובו

...ודע עוד דכתב הב"ח דאם היה רוב שיעור ההדס עבות אף שהוא גדול מאוד לא בעינן שיהא רוב גדלו בעבות אלא רוב שיעורו דהיינו קרוב לשני טפחים ועיין בפמ"ג שמסתפק אם מהני אפילו אם הם מפוזרים באורך ההדס או דדוקא אם הם עכ"פ במקום אחד והבכורי יעקב מיקל גם בזה.

**פסול יבש בהדס - סעיף ו**

1. משנה מסכת סוכה פרק ג משנה ב

הדס הגזול והיבש פסול...

1. תלמוד בבלי מסכת סוכה דף לא ע"א - ע"ב

והתניא: ארבעת מינין שבלולב, כשם שאין פוחתין מהן - כך אין מוסיפין עליהן. לא מצא אתרוג לא יביא לא פריש ולא רמון ולא דבר אחר. כמושין - כשרין, יבשין - פסולין. רבי יהודה אומר: אף יבשין. ואמר רבי יהודה: מעשה בבני כרכין שהיו מורישין את לולביהן לבני בניהן. אמרו (להם) +מסורת הש"ס: [לו]+ משם ראיה? אין שעת הדחק ראיה.

1. שולחן ערוך אורח חיים הלכות לולב סימן תרמו סעיף ו

יבשו עליו, פסול; כמשו, כשר.

**שיעור היבשות הפוסלת - סעיף ז**

1. ראב"ד - תשובות ופסקים סימן ו

...אלא שהסימן הנכון והישר במיני עצים הוא המראה שלהן, כי כל זמן שיהיה עליהן מראה ירקות הוא סימן הלחות או הכמישות שלהן ואינן יבשים, אבל **משתכלה כל מראה הירוק שלהן וילבינו פניהן אז הן כמתים** ועליהן אמרו בירושלמי היבש פסול על שם שנאמר לא המתים יהללו יה ואף על פי (כן) (בגמרא) [שבגמרא] שלנו מוציא אותו משום הדר, אף על פי כן ראיה גדולה היא וסימן גדול הוא שאינו נקרא יבש עד שילבינו פניו ויחזור כמת...

1. הר"ן על הרי"ף מסכת סוכה דף יג עמוד ב

וסימן יבשותו **איכא מאן דתלי בי"ב חדש** כדאמרינן [ע"ז דף לד א] לענין חרצנים וזגין של נכרים דלחין כל י"ב חדש ולא מסתבר שאין הנדון דומה לראיה ועוד דבגמ' אמרי' [דף לג ב] יבשו רוב עליו ונשתיירו ג' בדין עלין לחין אלמא לא תלי בזמן שהרי הזמן שוה הוא לכל העלין וליכא למימר נמי דבעינן שיהא נפרך בציפורן כדאמרינן [דף מו ב] גבי ריאה שאין דרכו של לולב בכך וכבר יהא יבש מכמה שנים ולא יהא נפרך בצפורן ועוד דלולב כיון דשליט ביה אוירא לא בעינן ביה שיהא נפרך בצפורן כדאמרינן נמי גבי אוזן בכור בפרק אלו טריפות [שם] **לפיכך נראה שהדבר תלוי באומד מראית העין כשנשתנה מראהו ללובן מצד יבשות והרי הוא כעץ יבש**:

1. תוספות מסכת סוכה דף כט עמוד ב

 והאי יבש דהכא אין לפרש כמו יבש דפרק אין מעמידין (ע"ז דף כט:) דתנן החרצנים של נכרים יבשים מותרים ומפרש בגמ' יבשים לאחר שנים עשר חדש דהא אמרינן לקמן (דף לג.) גבי הדס יבש יבשו רוב עליו ונשתייר שם שלשה בדי עלין לחין כשירין אלמא אין היבשות תלוי בשנים עשר חדש אלא יש לומר יבשות דהכא כמו יבשות אזן בכור דתנן בפרק על אלו מומין (בכורות דף לז.) רבי יוסי בן המשולם אומר יבשה **עד שתהא נפרכת בצפורן**.

1. שולחן ערוך אורח חיים הלכות לולב סימן תרמו סעיף ז

שיעור היבשות, אפילו אם נפרך בצפורן, אם עדיין ירוקים הם, כשר; ואינם נקראים יבשים, אלא כשילבינו פניהם.

1. משנה ברורה סימן תרמו ס"ק כ

...ומי שאינו בקי בזה השיעור משמע בתמים דעים שיכול לשער ע"י שישרה אותם יום או יומים במים דאם יחזרו לכמות שהיו במשמושן ובמראיהן עדיין לחים הם ואם לאו הם יבשים. כתב הפמ"ג דביבש עץ ההדס אפי' העלים הם עדיין ירוקים פסול ובבכורי יעקב משיג ע"ז ודעתו דביבשות העץ לא שייך פסול כלל ע"ש:

**יבשו עליו - סעיף ח**

1. תלמוד בבלי מסכת סוכה דף לג עמוד א

תנו רבנן: יבשו רוב עליו ונשארו בו שלשה בדי עלין לחין - כשר. ואמר רב חסדא, ובראש כל אחד ואחד.

1. רא"ש מסכת סוכה פרק ג סימן י

פרש"י ג' בדין ובכל בד ובד שלשה עלין לחין דבבציר משלשה עלין לא הוי עבות ושיהו העלין הלחין בראשי הבדין אבל באמצען לאו הדר הוא...

1. רא"ש מסכת סוכה פרק ג סימן י

וה"ר ישעיה דטראני פירש דהאי עליו על לולב קאי שהיו בו הרבה בדין של הדס ויבשו רובם אם נשתיירו בהם שלשה בדין ובהן שלשה עלין לחין לכל אחד ואחד כשר...

1. רא"ש מסכת סוכה פרק ג סימן י

ונ"ל יבשו רוב עליו של ההדס ונשתיירו בו ג' בדין ותלתא בחד קינא מיקרי בד על שם שיוצאין כאחד ממקום אחד וכל קן וקן עומד לבד על כן נקרא בד כמו בדי מחטין דגבי מציאה (ב"מ דף כד א). בדי עלין לחין כלומר עלין לחין יש בכל בד ובד ולא שיהו כולן לחין דא"כ ה"ל למימר ג' בדין לחין מדקאמר שלשה בדי עלי לחין משמע שיש בהן מקצת עלין לחין ואפי' אין בכל בד ובד אלא עלה אחד כשר וקאמר רב חסדא שאותו העלה יהא בראש כל בד ובד כי ג' עלין של קן א' יוצא מכאן וא' יוצא מכאן והג' באמצע מורכב על שניהם הוא הנקרא ראש ובו תלוי ההדר כי הוא נראה יותר מהאחרים...

1. הר"ן על הרי"ף מסכת סוכה דף טו עמוד ב

ת"ר יבשו רוב עליו ונשתיירו בו שלשה בדי עלין לחין. פי' שלשה קנין שיש בכל אחד ואחד ג' עלין ופירש רב חסדא שיהא קן אחד בראש כל אחד מן ההדסים.

1. שולחן ערוך אורח חיים הלכות לולב סימן תרמו סעיף ח

יבשו רוב עליו ונשתייר בראש כל בד מהג' בדין קן אחד ובו ג' עלין לחין, כשר; ויש מפרשים שאפילו אם מהג' שבחד קינא יבשו שנים, ולא נשאר כי אם אחד לח, כשר, והוא שיהיה העלה שהוא מורכב על שניהם.

1. משנה ברורה סימן תרמו ס"ק כו

שהוא מורכב על שניהם - אף דבס"ג פסק המחבר דזהו בכלל הדס שוטה אפשר דשם מיירי שהיה כל אורך שיעור ההדס באופן זה ואינו בכלל הדס האמור בתורה אלא הדס שוטה אבל הכא הלא מיירי שהיה כל שיעור ההדס בקנין של ג' עלין בשוה כדין אלא שמחמת שהיו יבשין לא נקרא הדר ולכן אמרינן דאם נמצא ג' קנין ובכל א' עלה אחד שהוא מורכב על שניהן והוא לח נראה וניכר בו ההידור וכשר [ל] והלכה כדעה הראשונה.

שער הציון סימן תרמו ס"ק ל

(ל) דכן הוא גם כן דעת הרמב"ם בפרק ז הלכה ח' ורש"י ור' ישעיה מטראני המובא ברא"ש ושבלי הלקט בשם ר' אביגדור כהן צדק ז"ל, עיין שם:

**כמשו עליו - סעיף ט**

1. רא"ש מסכת סוכה פרק ג סימן י

וכתב הראב"ד ז"ל אם היו אלו שלשה עלין שנשתיירו כמושין פסול דאין מציל מיד היבש אלא הלח וזה ההדור ולא ידעינן חומרא זו מנין לו דכיון שהכמוש כשר דינו כלח לכל דבר ואין לו לדקדק מדהזכיר התנא לחין.

1. הר"ן על הרי"ף מסכת סוכה דף טו עמוד ב

וכתב הראב"ד ז"ל דדוקא לחין אבל כמושין לא דאע"ג דכולן כמושין כשרין כדאיתא בברייתא בגמרא היינו דוקא כולן אבל לא יפה כחו של כמוש להציל על היבש כשם שיפה כחו של לח. ואחרים אומרים דלחים דקאמרינן היינו למעוטי יבשים אבל הוא הדין דכמושים סגי וראוי לחוש לדברי הראב"ד ז"ל ומסתברא שכשם שראשו של הדס כשהוא לח מציל על הכל כך כשהוא יבש פוסל את הכל:

1. שולחן ערוך אורח חיים הלכות לולב סימן תרמו סעיף ט

אם אותם עלים שלא יבשו הם כמושין, יש פוסלין ויש מכשירין.

1. משנה ברורה סימן תרמו ס"ק כז

...ועיין בפמ"ג שפסק דביום הראשון שהוא דאורייתא ראוי להחמיר דהוא ספק תורה ובשאר הימים שהוא דרבנן ספק דרבנן להקל.

**ענביו מרובים מעליו - סעיפים ב, יא**

1. משנה מסכת סוכה פרק ג משנה ב

הדס... שהיו ענביו מרובות מעליו פסול. ואם מיעטן כשר ואין ממעטין ביום טוב.

1. תלמוד בבלי מסכת סוכה דף לג עמוד ב

...או שהיו ענביו מרובין מעליו - פסול. אמר רב חסדא: דבר זה רבינו הגדול אמרו, והמקום יהיה בעזרו: לא שנו אלא ענביו שחורות אבל ענביו ירוקות - מיני דהדס הוא, וכשר. אמר רב פפא: אדומות כשחורות דמיין. דאמר רבי חנינא: האי דם שחור - אדום הוא, אלא שלקה.

1. תלמוד בבלי מסכת סוכה דף לג עמוד א

ואמר רב פפא: זאת אומרת אין דחוי אצל מצות... דכולי עלמא לא אמרינן יש דחוי אצל מצות.

1. תלמוד בבלי מסכת סוכה דף לג עמוד ב

ואין ממעטין ביום טוב. הא עבר ולקטן מאי - כשר, דאשחור אימת? אילימא דאשחור מאתמול - דחוי מעיקרא הוא, תפשוט מינה דחוי מעיקרא דלא הוי דחוי! אלא לאו - דאשחור ביום טוב, נראה ונדחה הוא, שמעת מינה נראה ונדחה חוזר ונראה! - לא, לעולם דאשחור מעיקרא, דחוי מעיקרא דלא הוי דחוי - תפשוט מינה, אבל נראה ונדחה חוזר ונראה - לא תפשוט.

1. רי"ף מסכת סוכה דף טו עמוד ב

ואם מיעטן כשר ואין ממעטין ביום טוב: תאנא ואם עבר וליקטן כשר.

1. המאור הקטן מסכת סוכה דף טו עמוד ב

...ובגמ' אסיקנא דחוי מעיקרא לא הוי דחוי פשוט מינה נראה ונדחה חוזר ונראה לא תפשוט מינה ואם עבר ולקט ענביו של הדס ביום טוב אם השחירו מעיו"ט כשר ואם השחירו ביום טוב פסול שמאחר שנראה ונדחה אינו חוזר ונראה.

1. שולחן ערוך אורח חיים הלכות לולב סימן תרמו סעיף ב

 היו ענביו מרובות מעליו, אם ירוקות, כשר; ואם אדומות או שחורות, פסול; ואם מיעטן, כשר; ואין ממעטים אותם בי"ט, לפי שהוא כמתקן; עבר וליקטן, או שליקטן אחד אחד לאכילה, הרי זה כשר. (ומיום ראשון ואילך, כשר בכל ענין) (ב"י בשם א"ח).

1. ביאור הלכה סימן תרמו סעיף ב ד"ה \* עבר וליקטן

\* עבר וליקטן וכו' - הנה המחבר סתם בזה משמע דס"ל אפילו אם השחירו ביום טוב דהו"ל נראה ונדחה אפ"ה חוזר ונראה כשתקנן ובאמת בעיא היא זו בגמרא ועיין בב"י דמתרץ זה וכן הט"ז והגר"א חתרו ליישב אמאי אזלינן להקל בזה. והנה טעם המחבר שסתם בזה משום דהרי"ף והרא"ש והרמב"ם סתמו בזה ולא חילקו אכן לענ"ד לאו ראיה היא דסתם שחורות לא משמע כלל שנשחרו היום אלא דשחורות מאתמול. ובין כך ובין כך כיון דהם לא הקילו בפירוש ומצינו לכמה ראשונים קמאי דקמאי שיש להחמיר בזה אין להקל בזה היינו הרי"ץ גיאת וכן משמע מהר"ח וכ"כ המאור [והובא דבריו גם בשבולי הלקט] והעיטור והאור זרוע והר"ן עיין שם בדברי כולם שנקטו דאין להקל כ"א בדאשחור מעיו"ט דהו"ל רק דיחוי מעיקרא ולא שמיה דיחוי ולא באשחור ביום טוב.

1. אורחות חיים חלק א הלכות לולב אות יג

היו ענביו מרובין מעליו אם ירוקות כשר ואם אדומות או שחורות פסול ואם מעטן כשר ואין ממעטין אותן בי"ט לפי שהוא מתקן עבר ולקטן או לקטן אחר לאכילה כשר הב' ההשלמה ז"ל כתב אם אין לו אלא זה נוטלו ואינו מברך עליו. ובנקטם ראשו בעי שעלתה בו תמרה ואם לאו פסול והדס שוטה לעולם אסור אבל ענביו מרובות מעליו ושחורות ואדומות **מיום ראשון ואילך כשר**.

1. בית יוסף אורח חיים סימן תרמו

כתוב בארחות חיים (הל' לולב סי' יג) בשם בעל ההשלמה ואם אין לו אלא זה שענביו מרובות מעליו נוטלו ואינו מברך עליו והדס שוטה לעולם אסור אבל ענביו מרובות מעליו כשר מיום ראשון ואילך: [בדק הבית] ולא משמע לי הכי אלא כל שלא מיעט ענביו לעולם פסול [עד כאן]:

1. שולחן ערוך אורח חיים הלכות לולב סימן תרמו סעיף יא

אם אין לו אלא הדס שענביו מרובים מעליו, בי"ט, נוטלו ואינו מברך עליו.

1. רמ"א על שולחן ערוך אורח חיים סימן תרמו סעיף ב

 (ומיום ראשון ואילך, כשר בכל ענין) (ב"י בשם א"ח).